בשנת 2009, בגיל 20, השתתף אפלבאום בתוכנית הטלוויזיה "לא נפסיק לרקוד" ("מלחמת העולמות") – תוכנית ההמשך של הריאליטי "נולד לרקוד" ששודרה בקשת. לאחר התוכנית, הנחה את מופע השטח של ערוץ ניקלודיאון והשתתף בסדרות נוער בטלוויזיה בתפקידים קטנים, ביניהן "החולמים", "תיכון השיר שלנו", ו"דקות של תהילה". אפלבאום כיכב במספר פרסומות לחברות מצליחות כגון בזק, תפוזינה, yes, ישראכרט וכו'.
בשנת 2009 השתתף גם כרקדן בסדרה המוזיקלית "תמיד אותו חלום" בבימויו של איתן פוקס ששודרה בערוץ הוט 3.
בין השנים 2011–2014 למד לימודי משחק בבית ספר למשחק ולאמנויות התיאטרון של יורם לוינשטיין וסיים את לימודיו בהצטיינות. מאוחר יותר חזר אפלבאום לסטודיו ככוריאוגרף ומנהל אומנותי של הצגות גמר רבות.
נוסף על כך, למד אפלבאום בקורס "זמן מסך" המיועד לבוגרי בתי ספר למשחק, וכן, בקורס משחק מול מצלמה בסטודיו של המלהקת גלית רוזנשטיין.
אפלבאום חלק מהתיאטרון הישראלי מזה שנים רבות. הוא שיחק במספר הצגות בתיאטרון גשר, ביניהן: "רודף העפיפונים" (בתפקיד "עאסף"), "המחברת הגדולה" ו"חוות החיות" (בתפקיד סקווילר).אפלבאום לקח חלק במספר מחזות זמר בהפקת התיאטרון הקאמרי. ביניהן, "סיפור הפרברים"(בתפקיד אקשן), "שורת המקהלה" (בתפקיד דון) ושיחק בהפקת המחזמר "בת הים הקטנה" של המשכן לאומנויות הבמה. בנוסף, משחק אפלבאום בהצגת יחיד בשם "היומן" בהפקת "להב הפקות" שרצה במוסדות חינוך ברחבי הארץ ובהצגה "ניקוי ראש לשב"כ"(בתפקיד ברוך) בהפקת תיאטרון חיפה.
בשנת 2016 שיחק בסרט הקצר "KILL THE DRAGON" שהיה קו-פרודוקציה ישראלית צרפתית במסגרת תנועת הקולנוע העצמאי הבינלאומית Kino.
בשנת 2020 שיחק בסרט "החילוף", פיצ'ר בבימויו של נמרוד רייף.
בשנת 2022 שיחק בסרט הבין לאומי "חסיד אומות העולם" של הבמאי זוכה פרס אמי סרגיי אורסולייאק.
בשנת 2022 הצטלם לסרט החדש של אבי נשר "גן הקופים".
בתחום הצגות הילדים, שיחק אפלבאום ב"מולאן" בהפקת תיאטרון אורנה פורת לילדים ולנוער וב"הרפתקאותיו של פינוקיו" בהפקת תיאטרון הקיבוץ ובהפקת חנוכה "מותק הילדות התחברו" לצד ציפי שביט וחני נחמיאס.
בנוסף שימש כאקרובט קרקס אווירי בפסטיגל 2008 "תפוס ת'פסטיגל".
כוריאוגרפיה.
אפלבאום שימש ככוריאוגרף במחזות הזמר "ג'נטלי", "התחנה" ו"ניקוי ראש לשב"כ" (תיאטרון חיפה), כוריאוגרף "פנתר כפול" (תיאטרון בית ליסין), "פרנקנשטיין הצעיר" ו"לשקשק את העיר", וכן ככוריאוגרף בכוכב נולד עונה 10.
היה למנהל הכוריאוגרפי של מספר הצגות בתיאטרון יידישפיל כ"חמים וטעים" ו"מתפוצצים מצחוק" בבימוי יונתן אסתרקין, בהצגת תיאטרון המדיטק "אלברט איינשטיין", ובהפקת תיאטרון הסימטה "מן פנטזיה". ביצע עבודת כוריאוגרפיה במסלול קבוצת המצוינות של גודמן - בית ספר למשחק בנגב בהפקות בית הספר כגון "מישהו לרוץ אתו", "מועדון ארוחת הבוקר" ו"האוטובוס לשם". אפלבאום גם ביים את המחזה "טעונים" יחד עם יהונתן רון.
ברייסון
ברייסון (באנגלית: Bryson) הוא שם משפחה.
יחסי צ'ילה–תאילנד
יחסי צ'ילה–תאילנד הם היחסים הבינלאומיים בין הרפובליקה של צ'ילה לבין ממלכת תאילנד. שתי המדינות הן באגן האוקיינוס השקט והן חברות הפורום לשיתוף פעולה כלכלי אסיה - האוקיינוס השקט (APEC).
היסטוריה.
צ'ילה ותאילנד כוננו יחסים דיפלומטיים ב-29 באוקטובר 1962 באמצעות שגרירויותיהם בבואנוס איירס, ארגנטינה. ביולי 1981 צ'ילה פתחה את שגרירותה בבנגקוק. לאחר מכן, שתי הממשלות חתמו על הסכם סחר (1981) ועל מזכר הבנות להקמת ועדת סחר משותפת (1983), כמו גם על הסכמי שיתוף פעולה מדעי-טכני (1986) בנושא שימוש שלום באנרגיה גרעינית (1988) וויתור על אשרות בדרכונים דיפלומטיים (1989).
תאילנד פתחה את שגרירותה בסנטיאגו דה צ'ילה בשנת 1994, באותה שנה שבה הצטרפה אותה מדינה ל-APEC, שלאחריה התחזקו היחסים הדו-צדדיים עם העמקת הקשרים בתחומי עניין משותף, בעניינים פוליטיים, כלכליים ומסחריים, במיוחד בפורומים בינלאומיים. כתוצאה מהאמור לעיל, ב-4 באוקטובר 2013, נחתם בבנגקוק הסכם סחר חופשי (FTA) בין צ'ילה לתאילנד, הכולל תחומי שיתוף פעולה בתחום הציבורי, הפרטי והאקדמי, בתחומי עניין הדדי כגון אנרגיה, חדשנות ופיתוח, תיירות, חינוך ומגדר בין היתר. ה-TLC נכנס לתוקף בינלאומי ב-5 בנובמבר 2015.
יחסי סחר.
היחסים המסחריים בין צ'ילה לתאילנד הם חלק מ-FTA שנחתם בין שתי המדינות, שנכנס לתוקף בנובמבר 2015. הודות להסכם זה ניתנה גישה מועדפת מיידית ליותר מ-90% ממוצרי הסחר הדו-צדדי. בשנת 2016, המסחר בין שתי המדינות הסתכם ב-975 מיליון דולר, עם קצב צמיחה שנתי ממוצע של-0.1% בחמש השנים האחרונות, ולכן הוא נתפס כיציב. המוצרים העיקריים שיוצאו על ידי צ'ילה כללו קתודות נחושת, סלמון קפוא ועיסת כימיקלים מחטניים, ואילו המוצרים שיוצאו בעיקר על ידי תאילנד לצ'ילה היו משאיות, מכוניות נוסעים וטונה.
צ'ילה הייתה בשנת 2015 שותפת הסחר השלישית בגודלה של תאילנד באמריקה הדרומית, אחרי ברזיל וארגנטינה, בעוד שתאילנד היא שותפת הסחר הראשונה של צ'ילה מבין המדינות באזור התאחדות אומות דרום-מזרח אסיה.
אהרן גימאני
אהרֹן גימאני (נולד בל' בסיוון ה'תשי"ד; 1 ביולי 1954) הוא פרופסור מן המניין, במחלקה לתולדות ישראל ויהדות זמננו באוניברסיטת בר-אילן.
ביוגרפיה.
נולד במושב זבדיאל להורים שעלו מהעיר גֹימאן (غيمان) שבמרכז תימן בעליית על כנפי נשרים בשנת ה'תש"ט (1949). החמישי מבין אחד עשר ילדים (בנוסף שניים מאחיו נפטרו בתימן). בהמשך עברה המשפחה להתגורר ברעננה.
סיים את לימודיו לתואר ראשון, לתואר שני ולתואר שלישי באוניברסיטת בר-אילן, במחלקה לתולדות עם ישראל (כל התארים) ובמחלקה לתנ"ך (תואר ראשון).
במסגרת לימודיו לתואר השלישי, בשנת ה'תשמ"ז (1987), החל ללמד במחלקה לתולדות ישראל באוניברסיטת בר-אילן. לימד גם באוניברסיטת בן-גוריון ובמכללה האקדמית באשקלון. כמו כן, עבד כחוקר במכון לחקר היהודים במזרח שבאוניברסיטת בר-אילן.
בשנים ה'תשס"ז-ה'תש"ע (2010-2007), כיהן כראש החוג הרב תחומי במדעי היהדות באוניברסיטת בר-אילן.
לקראת הבחירות לכנסת התשע עשרה התמודד בבחירות המקדימות במפלגת הבית היהודי ושובץ במקום ה-24 ברשימתה לכנסת. הרשימה זכתה ב-12 מנדטים והוא לא נכנס לכנסת.
נשוי לברוריה, אב לארבעה. מתגורר בפתח תקווה.
פעילותו.
פרופ' גימאני הוא חוקר בעל שם בין-לאומי, ומחקריו מתרכזים בתחומי ההיסטוריה, החברה והתרבות של היהודים בתימן. פרסם למעלה מ-120 מחקרים בבמות מדעיות בישראל ומחוצה לה.
תחומי התמחותו המדעיים הם תורת ארץ ישראל במאה ה-16, חקר שמות וכינויים בגניזה הקהירית ובקהילות ישראל, הקולופונים בכתבי-יד תימניים, כתובות וגיטין תימניים, חקר קהילות ויישובי היהודים בתימן.
יצא להשתלמויות רבות בבריטניה ובארצות הברית לשם קידום מחקריו. כמו כן הרצה בכנסים בין-לאומיים רבים (למעלה מ-70) בישראל ומחוצה לה.
ארגן כנסים מדעיים בין-לאומיים, וביניהם:
חבר בוועדות מקצועיות, ובהן הוועדה המייעצת בתחומי יהודי ספרד והמזרח של מרכז שז"ר בירושלים, והוועדה האקדמית של מרכז דהאן באוניברסיטת בר-אילן.
במשך כ-20 שנה היה מרכז "הקתדרה לתולדות הרבנות באירופה בדורות האחרונים" באוניברסיטת בר-אילן, ובשנים ה'תשנ"ג-ה'תשנ"ה (1995-1993) העביר שידורים בקול ישראל ליהודים שנשארו בתימן.
בהדרכתו סיימו עשרה תלמידי מחקר לתארים מחקריים גבוהים: חמישה לתואר השני וחמישה לתואר דוקטור.
פרסים ומענקים.
בין הפרסים שזכה בהם על תרומתו במחקר:
זכה במענקי מחקר שונים לקידום מחקריו:
נפת לוסינואוסטרובסקי
אלכסייבסקי (נפה)
יהושפט בן אברהם
דמיטרי שלקוב
סורת א-סג'דה
סורת א-סג'דה (בערבית: سورة السجدة) היא הסורה ה-32 בקוראן, המונה 30 פסוקים.
תוכן הסורה.
חלקה הראשון של הסורה עוסק בנושאים תאולוגיים, כפי שהם באים לידי ביטוי באסלאם. לאחר מחכן, מתארת הסורה שני סוגים של אנשים. הסוג הראשון מתוארים כאלו שסוגדים לאללה, בעוד הסוג השני מתוארים כאלו אשר מפנים את גבם לאותותיו. בסוף הפרק מוזכרים בני ישראל כדוגמה לאנשים שדבקים באל.
דואר קרים
דואר קרים (ברוסית: Почта Крыма) הוא חברה ממשלתית פדרלית שמבצעת שירותי דואר בחצי האי קרים. החברה נוסדה בשנת 2014, לאחר סיפוח חצי האי אל רוסיה. היא איננה חברה באיגוד הדואר העולמי.
אחת המשימות שלה היא לשלב את מערכת הדואר של חצי האי קרים עם זו של רוסיה. כאשר דואר אוקראינה הפסיקה לקבל דואר וחבילות המיועדות לקרים באפריל 2014.
החברה נוצרה מתוך דואר קרים (Кримпошта) ודואר סבסטופול (Севастополь пошта), שני גופים בניהול מקומי שאוגדו לחברה אחת בבעלות פדרלית בדצמבר 2014. החברה נועדה במקור להתקיים רק לתקופת מעבר קצרה, ולאחר מכן להתמזג לדואר הרוסי, אך בפועל ממשיכה להתקיים כחברת בת של הדואר הרוסי.
בת החוואי (סרט, 1947)
בת החוואי (באנגלית: The Farmer's Daughter) הוא סרט קולנוע אמריקאי משנת 1947 עם לורטה יאנג, ג'וזף קוטן, אתל ברימור וצ'ארלס ביקפורד בתפקידים הראשיים.
התסריט מבוסס על המחזה Juurakon Hulda של הסופרת הפינית, Hella Wuolijoki משנת 1937.
לורטה יאנג זכתה בפרס אוסקר לשחקנית הטובה ביותר.
צ'ארלס ביקפורד היה מועמד לפרס אוסקר לשחקן המשנה הטוב ביותר.
תקציר העלילה.